شتە نامۆکان ٥

وەرزی پێنجەم و کۆتاییی زنجیرە تەلەڤیزیۆنی ترسناکی درامیی خەیاڵی زانستیی ئەمریکی *[[شتە نامۆکان]]،* کە بە ناوی ***شتە نامۆکان ٥*** بڵاو دەبێتەوە، لە نێتفلێکس بڵاودەکرێتەوە. وەرزەکە لەلایەن دروستکەرانی زنجیرەکە برایانی دافەر، لەگەڵ شۆن لێڤی و دان کۆھنەوە بەرھەمدەھێنرێت.

## کاست و کەسایەتییەکان

### سەرەکی
* وینۆنا ڕایدەر بە ڕۆڵی جۆیس بایەرز
* دەیڤد ھاربەر بە ڕۆڵی جیم ھۆپەر
* میڵی بۆبی بڕاون بە ڕۆڵی ئیلێڤن / جەین ھۆپەر
* فین وۆڵفھارد بە ڕۆڵی مایک ویڵەر
* گەیتن ماتەرازۆ بە ڕۆڵی دەستن ھێندرسن
* کەیڵەیب مەگڵاکڵین بە ڕۆڵی لوکەس سینکلێر
* نۆوا شناپ بە ڕۆڵی ویڵ بایەرز
* سەیدی سینک بە ڕۆڵی ماکس مەیفیڵد
* ناتالیا دایەر بە ڕۆڵی نانسی ویڵەر
* چارلی ھیتن بە ڕۆڵی جۆنسن بایەرز
* جۆو کیری بە ڕۆڵی ستیڤ ھارینگتن
* مایا ھۆک بە ڕۆڵی ڕۆبن بەڵی
* برێت گێڵمان بە ڕۆڵی مورەی باومان
* پریا فێرگیوسن بە ڕۆڵی ئێریکا سینکلێر

### بە بەشداری
* جەیمی کامبێڵ باوەر بە ڕۆڵی ڤێکنا / ھێنری کریڵ / وەن
* کارا بوۆنۆ بە ڕۆڵی کارن ویڵەر
* لیندا ھامیڵتن
* ئەمیبێت مەکنەتڵی بە ڕۆڵی ڤیکی

### پشتڕاستکراوە
* جۆ کرێست بە ڕۆڵی تێد ویڵەر
* نێڵ فیشەر بە ڕۆڵی ھۆڵی ویڵەر
* جەیک کۆنەڵی
* ئەلێکس برۆو
* شێرمان ئۆگوستوس بە ڕۆڵی ملازم کۆلۆنێڵ جاک سوولیڤان

## ئەڵقەکان



## بەرھەمھێنان
### پەرەپێدان
لە ١٧ی شوباتی ٢٠٢٢دا، دروستکەرانی زنجیرەکە مات و ڕۆس دەفەر پەیامێکی دوورودرێژیان دەربارەی *[[شتە نامۆکان]]* بڵاوکردەوە کە، لە سەرووی ھەموویەوە، خشتەی بڵاوکردنەوەی دوو بەشیی وەرزی چوارەم، مەبەستیان بۆ بەرھەمھێنانی زنجیرەیەکی لابەرھەم کە لە ھەمان جیھاندایە بۆ نێتفلیکس، و نوێکردنەوەی زنجیرەکە بۆ وەرزی پێنجەم و کۆتاییی لەخۆگرتبوو. دووانەکە لە سەرەتادا ئاماژەیان بەوە کردبوو کە زنجیرەکە کۆتا ئاستی بۆ ماوەی چوار وەرز بەردەوام دەبێت، بەڵام دواتر نمایشکردنی وەرزی پێنجەم لەلایەن بەرھەمھێنەرانەوە لە ٢٠١٧دا ئاماژەی پێکرا.

وەک وەرزەکانی پێشوو، پلاندانان بۆ وەرزی پێنجەم و کۆتایی *شتە نامۆکان* پێش بڵاوبوونەوەی وەرزی پێشوو دەستی پێکرد؛ بەڵام، بەھۆی ئەو پچڕانانەی کە بەھۆی پەتای کۆڤید-١٩ەوە دروستبوون، برایانی دەفەر توانیان بە تەواوی وەرزی پێنجەم بخەنە ڕوو پێش ئەوەی وەرزی چوارەم دەست بە وێنەگرتنی بکرێت، ئەمەش جیابوونەوەیەک بوو لە شێوەی پەرەپێدانی ئاساییی خۆیان. پاشان بەسەر پلانەکەیاندا چوونەوە و کاریان لەسەر پێکھاتە و ڕووداوەکانی وەرزی پێنجەم کردەوە بەپێی کاردانەوەکانی دوای بڵاوبوونەوەی وەرزی چوارەم، تەنانەت شێوازی کۆتاییھاتنی زنجیرەکەشیان گۆڕی. لە مانگی ئەیلوولی ٢٠٢٣، پشتڕاستکرایەوە کە بەرھەمھێنەری جێبەجێکار شۆن لێڤی لانیکەم یەک ئەڵقە لەم وەرزەدا دەردەھێنێت. فرانک دارابۆنت بەدەر لە خانەنشینبوونی بڕیاریدا دەرھێنان بۆدوو ئەڵقە بکات، چونکە شانبەشانی ھاوسەرەکەی ھەوادارێکی گەورەی زنجیرەکە بووە.

### نووسین
نووسین بۆ وەرزی پێنجەم لە ٢ی ئابی ٢٠٢٢دا دەستی پێکرد، کە نزیکەی مانگێک بوو دوای نمایشی بەشی دووەمی وەرزی چوارەم. لە ٦ی تشرینی دووەمی ٢٠٢٢ (ڕۆژی شتە نامۆکان)، ڕاگەیەندرا کە ئەڵقەی یەکەم بە ناوی «بەشی یەکەم: خشان» دەبێت و لەلایەن برایانی دەفەرەوە دەنووسرێت. وەک لەلایەن برایانی دەفەرەوە لە فێستیڤاڵی دەبلیوو جی ٢٠٢٢دا ئاماژەی پێکرابوو، ھەندێک بیرۆکەی بەکارنەھێنراو کە لە سەرەتادا بۆ وەرزی دووەم بیریان لێکردبووەوە لە چیرۆکی وەرزی پێنجەمدا بەکارھێندراون. بەھۆی کاریگەرییەکانی پەتای کۆڤید-١٩ لەسەر پیشەسازی کات بەسەربردن، برایانی دەفەر کاتیان ھەبوو بۆ داڕشتنی وەرزی پێنجەم پێش ئەوەی وەرزی چوارەمیش بتوانرێت وێنەی بگیرێت، مۆنتاژ بکرێت و بڵاوبکرێتەوە، بەڵام کاتێک وەرزی چوارەم بڵاوکرایەوە، برایانی دەفەر ھەندێک کاردانەوە و بۆچوونیان لە ھەردوو ھەوادار و ھاوکارانی زنجیرەکەوە وەرگرت، ئەمەش وای لێکردن ھەندێک پلان بۆ وەرزەکە بنووسنەوە، بەتایبەتی کۆتاییی زنجیرەکە، و پێشکەشی بکەن بە نێتفلیکس، ھەرچەندە ئاماژەیان بەوە کردووە کە زۆربەی پلانە سەرەتاییەکەیان وەک خۆیان ماوەتەوە. تیمی نووسەران شێوەی وەرزەکەیان وەک ئەوە وەسف کردووە وەک ئەوەی «وەرزی یەکەم و چوارەم منداڵێکیان ببێت» کە پاشان «دەرزیی ستێرۆیدیان لێدابێت». لە ٦ی ئایاری ٢٠٢٣دا، برایانی دەفەر ڕایان گەیاند کە نووسین بۆ وەرزی پێنجەم وەستاوە بەھۆی مانگرتنی سەندیکای نووسەرانی ئەمریکا لە ساڵی ٢٠٢٣. لە ٢٧ی ئەیلوولدا، ئەو ڕۆژەی کە مانگرتنەکە کۆتایی ھات، ھەژماری نووسەرانی *شتە نامۆکان* وێنەیەکی بڵاوکردەوە کە تێیدا نووسیبوویان «گەڕاینەوە»، و بە فەرمی پشتڕاستیانکردەوە کە نووسین دەستیپێکردووەتەوە. بەپێی زانیارییەکان، نێتفلیکس نووسینی ئەم دەقە لە پێشینەی کارەکانیاندا دەبێت، چونکە *شتە نامۆکان* قازانجێکی باشی ھەبووە و چونکە ئەکتەرەکان، ھەرچەندە ھێشتا گەنجن، بەڵام لە توانایاندا نییە بۆ ھەمیشە بەردەوام بن لە بەرجەستەکردنی کەسایەتیی ھەرزەکار. لە ١٤ی تشرینی یەکەمی ٢٠٢٣دا، ئاشکرا بوو کە نووسین نیوە زیاتری تەواو بووە.

### ھەڵبژاردنی ئەکتەرەکان
لە وەرزی پێنجەمدا ھەریەک لە ئەکتەران وینۆنا ڕایدەر، دەیڤد ھاربەر، فین وۆڵفھارد، میڵی بۆبی بڕاون، گەیتن ماتەرازۆ، کەیڵەب مەگڵاکڵین، نۆوا شناپ، سەیدی سینک، ناتالیا دایەر، چارلی ھیتن، جۆ کیری، مایا ھۆک، پریا فێرگیوسن، برێت گێڵمان، کارا بوۆنۆ، و جەیمی کامبێڵ باوەر دەگەڕێنەوە بۆ بەرجەستەکردنی ڕۆڵەکانیان. لە مانگی حوزەیرانی ٢٠٢٣دا لە کاتی بۆنەی توودومی نێتفلیکسدا، ڕاگەیەندرا کە لیندا ھامیڵتن بەشدار دەبێت لە زنجیرەکەدا. ھامیڵتن لەڕێی زوومەوە پەیوەندیی بە برایانی دافەرەوە کردبوو، ئەوانیش زانیارییان لەسەر «شێوە»ی کەسایەتییەکەیان پێدابوو، بەڵام چیرۆکەکەی نا. کاتێک بەرھەمھێنان لە مانگی یەکی ساڵی ٢٠٢٤ دەستی پێکرد، وێنەیەکی سەر سێت کە لەلایەن تیمەکەوە بڵاوکرایەوە گەڕانەوەی ئەیمیبێت مەکنەتڵی بە کەسایەتیی ڤیکی پشتڕاستکردەوە. لە مانگی تەممووزی ٢٠٢٤دا، نێڵ فیشەر، جەیک کۆنڵی، و ئەلێکس برۆو بەشداربوون لە زنجیرەکەدا. لە کاتی وێنەگرتن لە ناوەڕاستی مانگی تشرینی یەکەمی ٢٠٢٤دا، بانگەشەیەک کرا لەلایەن نایت ئێج میدیاوە بۆ ھەڵبژاردنی ئەکتەرێک بۆ بەرجەستەکردنی کەسایەتیی کچە کۆچکردووەکەی جیم ھۆپەر بەناوی سارا، کە پێشتر لەلایەن ئێڵ گراھامەوە لە وەرزی یەکەمدا بەرجەستەکرابوو، لەگەڵ ئاماژەدان بەوەی کە وەک پێشوو بە شێوەی فلاشباک دەردەکەوێت بە مەرجێک کە ئەکتەری ھەڵبژێردراو شێوەی لە گراھام بچێت. لە مانگی تشرینی دووەمی ٢٠٢٤دا، پشتڕاستکرایەوە کە نێڵ فیشەر بەڕۆڵی ھۆڵی ویلەر دەردەکەوێت.

### وێنەگرتن
ھاربەر لە سەرەتادا چاوەڕوان بوو دیمەنەکانی لە ڕۆڵی جیم ھۆپەردا بۆ ئەم وەرزە شانبەشانی دیمەنەکانی کەسایەتیی ئەلێکسی شۆستاکۆڤ / ڕێد گاردیەنی فیلمی *[[برووسکەکان*]]* (٢٠٢٥) وێنە بگرێت، کە لە سەرەتادا بڕیار بوو لە ھەمان کاتدا لەگەڵ ئەم وەرزەدا وێنەی بگیرێت لە ئەتلەنتا. بەڵام ناکۆکیی کاری ھۆڵیوود لە ساڵی ٢٠٢٣دا بووە ھۆی دواکەوتنی ھەردوو بەرھەمەکە بەھۆی مانگرتنی نووسەرانەوە. بەھۆی ئەمەوە، ڕێککەوتنی سەرەتاییی برایانی دەفەر لەگەڵ وینۆنا ڕایدەردا لە کاتی بەشداریکردنی لە بەرنامەکەدا لە ناوەڕاستی ساڵی ٢٠١٥ پێویست نەبوو. ڕێکەوتنەکە ڕێگەی پێدەدا کە پشوویەک لە زنجیرەکە وەربگرێت بۆ بەرجەستەکردنەوەی ڕۆڵی خۆی وەک لیدیا دیتز لە پاشھاتێکی ڕێتێچووی *[[بیتڵجووس]]* (١٩٨٨) کە تیم بێرتن لە ساڵی ٢٠٠٠ەوە بە جددی پلانی بۆ دانابوو. وینۆنا ڕایدەر بەشدار بوو لە وێنەگرتنی *[[بیتڵجووس بیتڵجووس]] (٢٠٢٤)ی* گرت لە کاتی ناکۆکییەکاندا پێش ئەوەی وێنەگرتنی وەرزەکە دەستپێبکات. دوای دواکەوتنێکی بەرچاو بەھۆی ناکۆکییەکانەوە، بەرھەمھێنانی وەرزی پێنجەم لە ٨ی کانوونی دووەمی ٢٠٢٤ دەستیپێکرد. لە مانگی ئازاری ساڵی ٢٠٢٤، بڕاون ڕای گەیاند کە نۆ مانگ ماوە بۆ وێنەگرتن و دواتر دەقی شەش ئەڵقەی خوێندووەتەوە. لە ٢٧ی حوزەیران، مایا ھۆک لە پۆدکاستی «پۆدکرەشد» ئاشکرای کرد کە وەرزەکە لە «وەکوو ھەشت فیلم وایە»، و ئەڵقەکانیش «زۆر درێژن». لە ٣ی تەممووزدا، ڕۆس دەفەر ئاشکرای کرد کە بەرھەمھێنان نیوەی تەواو بووە. لە تشرینی یەکەم ی ٢٠٢٤دا، فین وۆڵفھارد بۆ گۆڤاری *[[پیپڵ (گۆڤار)|پیپڵ]]* قسەی کرد و وتی کە خەریکە تەواو دەبن لە وێنەگرتن. وێنەگرتن لە ٢٠ی کانوونی دووەمی ٢٠٢٤ کۆتاییی ھات.

### دوای بەرھەمھێنان
لە کانوونی دووەمی ٢٠٢٥دا، برایانی دەفەر ڕایان گەیاند کە قۆناغی دوای بەرھەمھێنان بۆ ئەم وەرزە بەردەوامە و کارکردن لەسەر کاریگەرییە سۆمایییەکان «پێش وادەی خۆی بووە».

## بڵاوبوونەوە
بڕیارە ئەم وەرزە لە ساڵی ٢٠٢٥ بڵاوبکرێتەوە.

## تێبینییەکان

## سەرچاوەکان